**PRILOG 3.**

**PROCEDURA ZA DOBIVANJE ODLUKE O DODJELI PNI OZNAKE PROJEKTA**

Sukladno usvojenom Operativnom Programu Konkurentnost i Kohezija 2014-2020, Investicijski prioritet 1b, Specifični cilj 1b2, relevantnost strategije razvoja centara kompetencija potvrđuje Upravni odbor jednog ili više klastera konkurentnosti. Klaster konkurentnosti je neprofitna organizacija koja djeluje unutar sektora od strateške važnosti za razvoj Republike Hrvatske, a koja povezuje privatne, znanstveno-istraživačke i javne ustanove (trostruka spirala).

Kako bi se adekvatno odgovorilo na uvjete navedene u Operativnom programu Konkurentnost i Kohezija 2014-2020, Investicijski prioritet 1b, Specifični cilj 1b2, Klasteri konkurentnosti su kao individualni i samostalni pravni subjekti definirali Proceduru kojom se projektne ideje s intencijom razvoja Centara kompetencija označavaju oznakom PNI (Projekti nacionalnog interesa).

Procedura za dobivanje PNI (Projekti nacionalnog interesa) oznake projekta:

1. Tvrtka ili ustanova mora biti član klastera (predati svu potrebnu dokumentaciju u Agenciju za investicije i konkurentnost (AIK) kao tehničkom tajništvu svih uspostavljenih klastera konkurentosti. AIK prosljeđuje informaciju o pristiglim zahtjevima za članstvo Upravnom odboru pojedinog klastera, Upravni odbor raspravlja o zahtjevima i potpune zahtjeve prihvaća);
2. AIK šalje obavijest o primitku u članstvo klastera;
3. Na internetskoj stranici AIK-a dostupan je obrazac za projektne prijedloge, AIK ga također može dostaviti i elektroničkom poštom;
4. Popunjeni obrazac za dostavu projektnih prijedloga dostavlja se u AIK na adresu e-pošte: klasteri-konkurentnosti@aik-invest.hr, a AIK isti prosljeđuje na Upravni odbor klastera koji o istom raspravlja te donosi odluku da isti bude uvršten u dnevni red Skupštine klastera;

1. Skupština klastera raspravlja o pristiglom projektnom prijedlogu i, ukoliko isti zadovoljava sve kriterije, prihvaća ga te ga označava Projektom od nacionalnog interesa (PNI);
2. AIK dostavlja službenu Odluku o dodjeli PNI (Projekt od Nacionalnog Interesa) oznake Projektnom prijedlogu koji je izdao pojedini HKK nositelju projektnog prijedloga.